《岁除答梁羲倩敦五两甥 其一》
明代·陈子升

荆扉閒掩碧江边，十载愁如水上烟。溪树半含莺语涩，朔云中断雁行偏。

知音几处逢歌雪，问字何人识草玄。敝宅屡迁无足相，飘零还见汝家贤。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。